கேள்வி: ஸேடி ஸ்மித் - ஆரம்பகால வாழ்க்கை என்பது என்ன?
பதில்: ஸேடி ஸ்மித் 1975 ஆம் ஆண்டு அக்டோபர் 25 ஆம் திகதி வடமேற்கு இலண்டன் பெருநகரமான ப்ரெண்டில் உள்ள வில்லெஸ்டனில் பிறந்தார். தனது 14 வது வயதில் பெயரை ஸேடி என்று மாற்றினார். இவரின் தாயார் யுவோன் பெய்லி ஜமேக்கா சேர்ந்தவர் மற்றும் இவரின் தந்தை ஹார்வி ஸ்மித் ஆங்கிலேயர் ஆவார். ஸேடி இளம் வயதாக இருக்கும் போது அவரது பெற்றோர் விவாகரத்து செய்தனர். பருவ வயதில் இசை நாடகத்துறையில் பணியை முன்னெடுத்தார். பல்கலைக்கழகத்தில் கற்கும் போதே ஜாஸ் பாடகராக திகழ்ந்தார். அவரது பத்திரிகையாளராகுவதே அவரது இலட்சியம் இருந்தது. இலக்கியத்தின் மீதும் மிகுந்த ஆர்வமுடையவராக இருந்தார்.
கேள்வி: ஸேடி ஸ்மித் - கல்வி பற்றி தகவல் சொல்.
பதில்: ஸேடி உள்ளூர் மாநில பள்ளிகளான மலோரிஸ் ஜூனியர் பள்ளி மற்றும் ஹாம்ப்ஸ்டெட் பள்ளி மற்றும் கேம்பிரிட்ஜ் கிங்ஸ் கல்லூரி ஆகியவற்றில் ஆங்கில இலக்கியம் பயின்றார். கேம்பிரிட்ஜில் பயிலும் போது ''தி மேஸ் அந்தலாஜி'' என்ற தொகுப்பில் பல சிறுகதைகளை வெளியிட்டார். இதனால் ஈர்க்கப்பட்ட வெளியீட்டாளர் முதல் புதினத்திற்கான ஒப்பந்தத்தை வழங்கினார்.
கேள்வி: ஸேடி ஸ்மித் - விருதுகள் பற்றி தகவல் சொல்.
பதில்: ஸேடி ஸ்மித் 2002 ஆம் ஆண்டு ராயல் சொசைட்டி ஆப் லிட்டரிச்சரின் உறுப்பினராகத் தேர்ந்தெடுக்கப்பட்டார். 2004 ஆம் ஆண்டு பிபிசி கலாச்சார ஆராய்ச்சியாளர்களின் கருத்துக் கணிப்பில் பிரித்தானிய கலாச்சாரத்தில் மிகவும் செல்வாக்கு மிக்க முதல் இருபது நபர்களில் இடம் பிடித்தார். 2003, 2013 ஆண்டிகளில் கிராண்டாவின் 20 சிறந்த இளம் ஆசிரியர்களின் பட்டியலில் சேர்க்கப்பட்டார். 2010 ஆம் ஆண்டில் நியூயார்க் பல்கலைக்கழகத்தில் படைப்பு எழுத்து திட்டத்தில் பணிபுரிந்தார். புனைக்கதைக்கான ஆரஞ்சு பரிசு மற்றும் 2006 ஆம் ஆண்டில் அனிஸ்பீல்ட்- வுல்வ் புக் விருதுகளைப் பெற்றார். டைம் பத்திரிகையில் இவரது புதினமாகிய ''வைட் டீத்'' 1923 முதல் 2005 வரையிலான சிறந்த ஆங்கில புதினங்களின் பட்டியலில் இடம்பெற்றது. * ''வைட் டீத்'' - விட்பிரட் முதல் புதின விருது, கார்டியன் முதல் புத்தக விருது, ஜேம்ஸ் டைட் கருப்பு நினைவு பரிசு, காமன்வெல்த் எழுத்தாளர்களின் முதல் புத்தக விருது ஆகியவற்றை வென்றது. * ''தி ஆட்டோகிராப் மேன்'' - ஜூவிஸ் கார்டர்லி விங்கேட் இலக்கிய பரிசு * ''ஒன் பியூட்டி'' - காமன்வெல்த் எழுத்தாளர்களின் சிறந்த புத்தக விருது (யூரேசியா பிரிவு), புனைகதைக்கான ஆரஞ்சு பரிசையும் வென்றது. மேன் புக்கர் பரிசிற்கு பட்டியலிடப்பட்டது. * ''ஸ்விங் டைம்'' - மான் புக்கர் பரிசு இறுதி பட்டியலுக்கு தேர்வானது. The Booker Prizes|website=thebookerprizes.com|access-date=2019-10-22}} * ''என்.டபிள்யூ'' - ராயல் சொசைட்டி ஆப் லிட்டரிச்சர் ஒண்டாட்சி பரிசு, புனைக்கதைக்கான பெண்கள் பரிசு * 2003, 2013 - கிரண்டாவின் சிறந்த பிரித்தானிய நாவலாசிரியர் * 2016 - வெல்ட் லிடெரடூர்பிரைஸ் * 2017 - லாங்ஸ்டன் ஹியூஸ் பதக்கம் * 2019 - முடிவிலி விருது